Diari Oficial de la Generalitat Valenciana


Sumari del DOGV 3870, del 03-11-2000 (2000/8098)

Informació pública de la llista definitiva d'aprovats de les proves selectives per a cobrir una plaça de professor/a d'Educació Maternoinfantil.
------------------------------------------------------------------------------------------------------------------------------------------------

### Dades del document

Número de DOGV
:   3870

Data del DOGV
:   03-11-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/8098


Organisme emissor
:   Ajuntament de Tavernes Blanques

Tipus de document
:   Anunci

Informació pública de la llista definitiva d'aprovats de les proves selectives per a cobrir una plaça de professor/a d'Educació Maternoinfantil. [2000/F8098]
  
Aquesta Alcaldia, mitjançant la Resolució número 541, de data de hui, ha disposat:
  
«Una vegada concloses les proves selectives per a l'ingrés en l'escala d'administració especial, subescala tècnica, denominació: professor/a d'Educació Materno-Infantil, oferida mitjançant el procés de promoció interna, procediment de concurs oposició, que havia de passar a oferir-se conjuntament mitjançant el sistema selectiu de lliure accés en el supòsit que no fóra coberta pel torn de promoció interna, inclosa en l'oferta pública d'ocupació per a l'any 1999.
  
Vista la proposta del tribunal qualificador, sense que s'haja presentat cap reclamació a la llista provisional de valoració de la fase de concurs, de conformitat amb el que s'estableix en la base 9 de la convocatòria, aquesta Alcaldia, d'acord amb les atribucions que li estan conferides, acorda:
  
Primer
  
Publicar la llista definitiva, per ordre de puntuació, dels aspirants que han superat aquestes proves selectives, i que es detallen a continuació:
  
Torn de promoció interna
  
DNI número 90637781. Aurelia Camacho Monsalve, puntuació 14,30.
  
Segon
  
De conformitat amb la base 11 de la convocatòria, en el termini de 20 dies hàbils, comptats des de l'endemà de la publicació en el Diari Oficial de la Generalitat Valenciana, l'aspirant proposada haurà de presentar la documentació a què fa referència la base esmentada.
  
En tenir la condició de funcionària la persona proposada, estarà exempta de justificar les condicions i requisits que ja tinguera anteriorment acreditats davant d'aquesta administració municipal.
  
L'aspirant seleccionada, si dins del termini establit en el punt anterior, i tret de casos de força major, no presentara la documentació acreditativa o d'aquesta es deduïra que manca d'algun dels requisits exigits, no podrà ser nomenada funcionària de carrera; sense perjudici de la responsabilitat que poguera haver incorregut per falsedat en la seua sol·licitud de participació.»
  
L'acord anteriorment transcrit, que és definitiu en la via administrativa, podrà ser recorregut potestativament en reposició davant de l'Alcaldia en el termini d'un mes, o ser impugnat directament davant del jutjat contenciós administratiu de València que per torn de repartiment corresponga, en el termini de dos mesos, comptats ambdós terminis des de l'endemà de la publicació. Sense perjudici que puga exercir, si és el cas, qualsevol altre que estime pertinent.